แบงก์โน้ตส์
นับหัว
22 ส.ค. 2554

นับหัว
โดย..ทีมข่าวการเงิน
นลิน เจริญลู่ลิขิตกุล หรือ จางยิ่นเหลียน ผู้ดูดวงชะตาผ่านทางเส้นผม ด้วยความรู้ที่รู้เฉพาะตัว ดูแล้วไม่ดูเปล่า แต่แถมออกแบบทรงผมอุดมโชคให้แก่คนที่มาดูดวงพ่วงแถมไปด้วย ใครมาตัดผมซอยผมที่ร้านนี้ จึงมีแต่เฮงๆ ดีๆ 
สำหรับคนชอบดู อยากรู้อนาคต การมาตัดผมที่ร้านของอาจารย์นลิน ถือเป็นเสน่ห์เร้าใจ หลังจากเป็นข่าวในหนังสือพิมพ์โพสต์ทูเดย์ ผู้คนก็แห่กันพาหัวไปให้หมอดูผมจนแน่นร้าน สนนราคาค่าวิเคราะห์เส้นผม 800 บาท ค่าออกแบบทรงผมครั้งแรก 360 บาท หากครั้งต่อๆ ไปจะลดลง 
ในภาวะเศรษฐกิจแบบนี้ แม้จะค่อนข้างแพง แต่ก็เร้าใจอย่างที่ว่า ผู้คนมาตัดแล้วก็บอกกันไปต่อๆ ทำให้ทุกวันนี้ลูกค้าเยอะมาก เยอะขนาดไหน ก็ขนาดที่ว่าสรรพากรส่งเจ้าหน้าที่ไปนั่งนับหัวคนมาดูหมอ เอ๊ย คนมาตัดผมก็แล้วกัน นับทุกหัวที่มา อาจารย์นลินเห็นแล้วถึงกับงง งง เสร็จแล้วก็เริ่มปวดหัว เคยแต่รับมือกับคนมาดูดวง แต่ไม่เคยรับมือกับสรรพากร เมื่อก่อนตัดผมอยู่ที่จีนแผ่นดินใหญ่ ไม่เคยมีแบบนี้?